27/09/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución pola que se aproba a concesión definitiva de subvencións correspondentes ao Programa de incentivos á contratación para a creación e ampliación do cadro de personal de pequenas, medianas empresas e microempresas PEL-PEMES CRE/AMP 2018)

ANUNCIO SERVIZO DE PROMOCIÓN ECONÓMICA, TURISMO E EMPREGO Resolución número 2018/32596 de concesión definitiva de subvencións correspondentes ao programa 2018000000400/2018: Programa de Incentivos á contratación para a creación e ampliación do cadro de personal de pequenas, medianas empresas e microempresas (PEL-PEMES. CREACIÓN E AMPLIACIÓN 2018) RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DE INCENTIVOS Á CONTRATACIÓN PARA A CREACIÓN E AMPLIACIÓN DO CADRO DE PERSONAL DE PEQUENAS, MEDIANAS EMPRESAS E MICROEMPRESAS (PEL-PEMES CREACIÓN E AMPLIACIÓN 2018) Don VALENTÍN GONZÁLEZ FORMOSO, Presidente da Deputación Provincial da Coruña, ANTECEDENTES: Primeiro. –Mediante Resolución de Presidencia, número 5514 de 08/02/2018, publicada no BOP número 32 do 15/02/2018, aprobáronse as bases reguladoras do Programa de Incentivos á contratación para a creación e ampliación do cadro de personal de pequenas, medianas empresas e microempresas (PEL-PEMES CRE/AMP 2018). Segundo. –O prazo de presentación de solicitudes rematou o 22/03/2018 ás 14:00 horas. A totalidade das solicitudes referidas neste informe como concedidas foron presentadas dentro do prazo establecido na convocatoria e cumpren cos requisitos establecidos nela, polo que se propón a súa concesión. Terceiro. –De acordo coa base 9, por resolución n.º 2018/25055, do 17/07/2018, designáronse os membros da Comisión de Valoración, que se reuniu o día 27/07/2018. Tal como consta na acta da reunión, a valoración das solicitudes fíxose de acordo cos criterios establecidos na base 9, cos resultados que figuran no Anexo de Valoración de dita acta. Cuarto. –A totalidade das solicitudes que se conceden con cargo á convocatoria considéranse correctas e axustadas aos termos e requisitos das bases do programa e as cantidades a asignar tamén se corresponden cos criterios de asignación das bases. Quinto. –Na partida orzamentaria 0510/24100/479 do orzamento xeral desta Deputación para o exercicio 2018 existe consignación orzamentaria para facer fronte á concesión das subvencións propostas. Vistos os antecedentes sinalados, así como as disposicións legais de aplicación, proponse a adopción da seguinte: RESOLVO: 1.º.–Denegar a concesión das subvencións ás entidades que figuran no Anexo 1, polos motivos que se indican.2.º.–Aprobar a concesión das subvencións ás entidades que se relacionan no Anexo 2, polos importes que se indican.3.º.-Dispor o gasto das subvencións concedidas con cargo á seguinte aplicación orzamentaria: 0510/24100/479, fase A, referencias n.º 22018007233 y 22018007234, operación n.º220180032109, importe: 2.439.454,09 €. 4.º.–Dispor o incremento do crédito dispoñible neste programa por un importe de 323.718,92 € derivado da economía xenerada no Programa de incentivos ao mantemento do cadro de persoal de pequenas, medianas empresas e microempresas (PEL-PEMES Mantemento 2018) que está incluido na mesma aplicación orzamentaria. O importe total dispoñible na aplicación orzamentaria con este incremento é de 2.449.378, 53 €. 5.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1.–Denegadas Número de solicitudes descartadas: 391. ANEXO 2.–Concedidas Número de solicitudes concedidas: 184. Total concedido: 2.439.454,09 €. A Coruña, 26 de setembro de 2018. O PRESIDENTE O SECRETARIO, Valentín González Formoso José Luis Almau Supervía